|  |
| --- |
| **Budapest Főváros VII. kerület Erzsébetváros Önkormányzata**  **Sedlák Tibor Erzsébetváros Rendészeti Igazgatósága Igazgató** |

Iktatószám:

Napirendi pont: ….

**ELŐTERJESZTÉS**

**A Pénzügyi és Kerületfejlesztési Bizottság** **2025. május 5-ei rendkívüli ülésére**

|  |  |
| --- | --- |
| **Tárgy:** | Javaslat az Erzsébetváros Rendészeti Igazgatósága által üzemeltetetett térfigyelő rendszer karbantartására, javítására, hibaelhárítására vonatkozó vállalkozási szerződés módosításának engedélyezésére |

**Készítette:**

Sedlák Tibor

Erzsébetváros Rendészeti Igazgatósága Igazgató

**Törvényességi szempontból kifogást nem emelek:**

Tóth János

Jegyző

**Az előterjesztést nyilvános ülésen kell tárgyalni.**

**A határozat elfogadásához egyszerű szavazattöbbség szükséges.**

**Tisztelt Bizottság!**

Tájékoztatom a Tisztelt Bizottságot, hogy az Erzsébetváros Rendészeti Igazgatósága által üzemeltetett térfigyelő kamera rendszer eseti javításához, karbantartásához szükségessé vált alkatrészek, eszközök beszerzése.

Az Erzsébetváros Rendészeti Igazgatósága (a továbbiakban: Megrendelő) és a CASYSTEM FACILITY Ipari, Kereskedelmi és Szolgáltató Korlátolt Felelősségű Társaság (a továbbiakban: Vállalkozó) határozott idejű szerződést kötött 2025. január 1. és 2025. december 31. napja közötti időszak vonatkozásában a térfigyelő rendszer karbantartása, javítása, valamint hibaelhárítása tárgyában (1. melléklet).

A szerződés keretében a Vállalkozó által végzett térfigyelő rendszer egy évre vonatkozó karbantartási díja összesen nettó 14.880.000,- Ft + ÁFA (nettó tizennégymillió-nyolcszáznyolcvanezer forint + ÁFA), azaz bruttó 18.897.600,- Ft (bruttó tizennyolcmillió-nyolcszázkilencvenhétezer-hatszáz forint).

Tekintettel arra, hogy a térfigyelő kamerarendszer eszközeinek cseréje több helyszínen is szükségessé vált, azonban a hatályban lévő vállalkozási keretszerződés a korrekció végrehajtásához nem biztosítja a szükséges anyagi keretet, ezért a hatályban lévő szerződés módosítása szükséges.

A keretszerződés módosítása alapján a cserélni szükséges eszközre vonatkozóan a Vállalkozó ajánlatot adott a Megrendelőnek (2. melléklet). A fenti tartalommal kötendő módosított vállalkozói szerződés díja mindösszesen nettó 16.880.000,- Ft + ÁFA (tizenhatmillió-nyolcszáznyolcvanezer forint + ÁFA), azaz bruttó 21.437.600,- Ft (huszonegymillió-négyszázharminchétezerhatszáz forint) összegre változna.

A tárgyi szerződésmódosítás költségkerete nettó 2.000.000,- Ft + ÁFA (kettőmillió forint + ÁFA), azaz bruttó 2.540.000,- Ft (kettőmillió-ötszáznegyvenezer forint) összeg, amely tekintetében a fedezet Megrendelő 2025. évi költségvetésében Budapest Főváros VII. kerület Erzsébetváros Önkormányzata 2025. évi költségvetéséről szóló 5/2025. (II.19.) rendelete alapján, a *„7201 Központilag kezelt ágazati feladatok címen - Intézmények beruházási kerete tartalék”* sor terhére Polgármester Úr engedélye alapján (4. melléklet) rendelkezésre áll.

A Budapest Főváros VII. Kerület Erzsébetváros Önkormányzata és Budapest Főváros VII. kerület Erzsébetvárosi Polgármesteri Hivatala VI/16/2023. (XII. 11.) számú Beszerzési Szabályzata (továbbiakban: Szabályzat) IV. fejezete 2.4. pontja alapján a beszerzési eljárást lezáró érdemi döntés meghozatala a nettó 10.000.000,- Ft összeget elérő vagy meghaladó beszerzési érték esetén a Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága (továbbiakban Bizottság) hatáskörébe tartozik. Jelen szerződésmódosítással érintett szerződéskötés engedélyezéséről is a Bizottság döntött 1003/2024. (XI.18.) PKB határozatában. (3. melléklet)

A Szabályzat V. fejezet 2.1. pontja alapján jelen szerződésmódosításra vonatkozó döntés meghozatala a Bizottság hatáskörébe tartozik.

„Pénzügyi vonatkozású szerződésmódosítás – különös tekintettel: pénzügyi teljesítést igénylő szerződésmódosítás, visszterhes szerződés tartamának meghosszabbítása - esetén a módosításra vonatkozó döntés meghozatalára jogosult szerv/személy meghatározására e Szabályzat szerinti hatásköri szabályok az irányadók azzal, hogy a beszerzési eljárás nettó értékének meghatározása során a szerződésmódosítással létrejövő nettó beszerzési értéket kell figyelembe venni.”

Kérem a Tisztelt Bizottságot, fenti tartalommal az Erzsébetváros Rendészeti Igazgatósága és a CASYSTEM FACILITY Kft. között fennálló, fentebb részletezett keretszerződés módosítását engedélyezni szíveskedjen.

**Határozati javaslat**

**Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága .../2025. (V.05.) határozata az Erzsébetváros Rendészeti Igazgatóság és a CASYSTEM FACILITY Ipari, Kereskedelmi és Szolgáltató Korlátolt Felelősségű Társaság közötti szerződésmódosítás megkötése tárgyában**

Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy

1. jóváhagyja az Erzsébetváros Rendészeti Igazgatósága által üzemeltetetett térfigyelő rendszer karbantartása, javítása, valamint hibaelhárítása tárgyában a CASYSTEM FACILITY Ipari, Kereskedelmi és Szolgáltató Korlátolt Felelősségű Társasággal (székhely: 2120 Dunakeszi Kassa u. 24., cégjegyzékszám: 13-09-174670, adószám: 12734234-2-13, képviseli: Kecsmár András ügyvezető) jelenleg is fennálló vállalkozási keretszerződés módosítását mindösszesen nettó 16.880.000,- Ft + ÁFA, azaz bruttó 21.437.600,- Ft összeg erejéig.
2. felkéri Erzsébetváros Rendészeti Igazgatósága Igazgatóját az 1. pont szerinti szerződésmódosítás aláírására.

**Felelős:** Niedermülller Péter polgármester

**Határidő:** 1. pont tekintetében 2025. május 5.

2. pont tekintetében 2025. május 31.

Budapest, 2025. április 16.

Sedlák Tibor

Erzsébetváros Rendészeti Igazgatósága Igazgató

Előterjesztés mellékletei:

* 1. melléklet: aláírt szerződés
* 2. melléklet: vállalkozó eszközcserére vonatkozó ajánlattételi tájékoztatása
* 3. melléklet: 1003/2024.(XI.18.) PKB határozat
* 4. melléklet: fedezet biztosítására vonatkozó polgármesteri engedélyező levél